שירלי ברנר

שירלי ברנר (נולדה ב-24 בספטמבר 1974) היא שחקנית, מפיקה ומנחה ישראלית, כיום- תושבת ארה׳ב. ברנר נולדה בישראל וגדלה בלונדון ובלוס אנג'לס. היא בתו של דני ברנר, אלוף ישראל וזוכה מדליית הזהב בשחייה למרחק של 100 מטר ו-200 מטר במשחקי אסיה. אמה סמדר ברנר היא שחקנית קולנוע ותיאטרון. סבה, מילה ברנר, היה בעל חברת הספנות "Maritime Shipping Company". ברנר היא נינתה של גיטה דוניה-ויצמן, אחותו של חיים ויצמן, נשיאה הראשון של מדינת ישראל. בשנות ה-90 כיכבה ברנר בארצות הברית לצד הנרי תומאס בקומדיה "לחטוף את הוליווד", ובישראל כיכבה בסדרה "רמת אביב ג'", "כסף קטלני" והסיטקום "פספוסים" עם ד"ר מרגוע לצד ספי ריבלין. כן גויסה על ידי MTV להנחות תוכנית שידוכים לבני נוער, "Singled Out" (הגרסה האמריקאית הונחתה על ידי כרמן אלקטרה וג'ני מקארתי). בקולנוע היא כיכבה בסרטו זוכה פרסי האקדמיה של אסי דיין "מר באום", והנחתה שתי תוכניות רדיו ברדיו תל אביב וברדיו אמצע הדרך. ברנר הופיעה בתפקידים קטנים במספר סרטים אמריקאים, בהם "רצח מוצדק" בכיכובם של רוברט דה נירו ואל פצ'ינו, "רחובות הדמים" בכיכובם של שרון סטון וואל קילמר, "Employee Of The Month" בכיכובה של ג'סיקה סימפסון, "לפגוש את ביל" עם אהרון אקהארט וג'סיקה אלבה, "Mercenary For Justice", עם סטיבן סיגל, "ילדי השעווה" לצד ארמנד אסנטה, "אופק עיוור" לצד ג'יימס ספיידר, "מלחמה בע"מ" לצד ג'ון קיוזאק והילרי דאף, וסרטים לטלוויזיה כגון "The Dunwich" לצד דין סטוקוול. ברנר הופיעה בתפקידי אורח קבועים בסדרת האינטרנט "מוניקה 90404" ו"ימי שני", ובסדרת הקאלט של הזומביס "דברי הימים של המתים". היא כיכבה בתפקיד הראשי בקומדיה הרומנטית השחורה "רשימת חיסול" לצד ג'ון סאבאג' וג'ואי לורנס, "תפר" (Stitch) עם אדוארד פרלונג, ותפקיד משני בקומדיה "Pendejo" ("האידיוט") לצד דני טרחו. הופיעה תפקיד אורח בסדרה "מוחות קרימינלים" של CBS, תפקיד ראשי נוסף בסרט האינדי זוכה הפסטיבלים "Letting go" לצד בוקים וודביין, ובתפקיד ראשי בדרמה "נגיעה" (Touched). על במת התיאטרון, היא השתתפה בהצגות בתפקיד ראשי בקומדיה "The All American Wholesome Family Variety Hour" בה גם הייתה שותפה לכתיבה ולתכנים על במת ה-Second City בלוס אנג'לס, "דברי הימים של היידי", "זו היית צריכה להיות את" ו"חייו והרפתקאותיו של ניקולס ניקלבי". בשנת 2013 נבחרה על ידי מגזין פורבס כאחת מ-5 השחקניות הישראליות הרווחיות המצליחות בהוליווד. ב-2009 נבחרה ברנר על ידי מגזין האסקוויר כאחת מ-5 השחקניות הישראליות העולות בהוליווד. הופיעה על עשרות שערים ומגזינים בעולם, בהם The Jewish Journal, We are in America, TV Guide, Maxim, FHM, Esquire, Tribe, LA Health, ManTalk, Summum, Malibu times, L.A times, BC, Joker magazine. במגזינים בעברית הופיעה בלאישה, מנטה, פנאי פלוס, ידיעות אמריקה, פרומו, ראש אחד ועוד. ברנר ומשפחתה הצטרפו לעונת 2013 של סדרת הדוקו "מחוברים פלוס" שעלתה ב-HOT. עונה זו זכתה בפרס האקדמיה הישראלית לטלוויזיה כסדרת הדוקו-ריאליטי הטובה ביותר. בשנת 2010 הצטרפה ברנר לחברת ההפקה "סרטי ראדאר" (הסמוראי האחרון, הכל אודות סטיב, רידיק), שם שימשה כסמנכ"ל לפיתוח עסקי וכמפיקה. היא הקימה את חברת ההפקה "סרטי ברנר" בשנת 2009. אחד הסרטים הראשונים שהפיקה הוא המותחן הפסיכולוגי "סשן", בבימויו של חיים בוזגלו ובכיכובם של בר רפאלי וסטיבי באוור. החברה מפתחת גם את "כולם רוצים את הקוש", קומדיה בכיכובם של טרייט ויליאמס, ג'ון סבאבג' ורייצ'ל מינור; "העובר שהגיע מהכפור", סרט אנימציה למבוגרים על עוברים המחפשים את אמם הביולוגית; "Blood Hostage" - סרט המשלב אלמנטים מאמנויות הלחימה; "Asleep at the wheel" בבימויו של בילי שרטוף ובכיכובם של דונלד סטרלנד, ג'סטין צ'סטווין ורוזי פרז; הסרט דוקומנטרי "דני ודג הזהב"; והפרודיה על עולם המוזיקה "Shoot" בכיכובם של ניקי סיקס וג'ונתן סילברמן. בשנים האחרונות עוסקת ברנר בפיתוח ומכירה של פורמטים לטלוויזיה וסדרות מתוסרטות. ברנר סיימה בהצטיינות את אוניברסיטת דרום קליפורניה (USC) עם תואר ראשון בתולדות האמנות ובלימודי קולנוע, והמשיכה את לימודיה בתוכנית המאסטר במנהל עסקים באוניברסיטת פפרדיין בקליפורניה. היא חברה בתוכנית הבוגרים של "בוורלי הילס פלייהאוס", בסטודיו למשחק של ריצ'רד לאוסון, ובתיאטרון "Second City". ברנר חברה בארגונים כגון "נרקונון" (תוכנית גמילה מסמים, "גן הילד" המעניק תוכנית חינוך ופיזיותרפיה לילדים בעלי צרכים מיוחדים בישראל, המועצה הלאומית לשלום הילד ו"מספרי הסיפורים הצעירים" (תוכנית שנוסדה על ידי ג'יי ג'יי אברהמס). ברנר משמשת גם כשגרירה לפסטיבל הסרטים הישראלים בארצות הברית. ברנר פרסמה קטלוגים שונים לבעלה, האמן ברוס רובינשטיין, והפיקה תערוכות אמנות בגלריות ברחבי לוס אנג'לס. ברנר ובעלה פתחו את "גלריית ברוס רובינשטיין" בסטודיו סיטי, קליפורניה ביוני 2012, שם הציג רובינשטיין את יצירות האמנות שלו. ברנר נשואה לתסריטאי, מפיק, מנהל אישי, אמן ומעצב ברוס רובינשטיין, והם הורים לשתי בנות. בתה הבכורה מילה היא דוגמנית ושחקנית צעירה, שהופיעה במספר קמפיינים פרסומיים (רשת בתי המרקחת CVS, ג'יפסי 05, וולמארט, ג'יי.סי. פני, ג'ו ג'ינס, Esprit, דיסני, Farmer Insurance, At & t, Disney princess), בתפקיד הראשי בסרטו של טובי קופר "תיבת הרציחות 2", ובתפקיד משני "Imaginary Friend" לערוץ לייף טיים, ו"The Time Being". גם הבת הצעירה ג'ורני (נולדה ב-2012) הופיעה במספר פרסומות ומודעות (סאמסאנג, לטארגט, California Costumes, Celebrity Baby Scoop). המשפחה מתגוררת בגבעות הוליווד. GI JOE: Retaliation (2013) Dante's Inferno Documentary (2012) Dante's Inferno Animated (2012) The Killing Time (2013) Stitch (2014) Pendejo (the Idiot) (2012) Touched (2012) - נגיעה Hit List (2012) - רשימת חיסול Blood Hostage (2013) Asleep At the Wheel (2014) Everyone Wants the Kush (2014) The Chicago 8 (2011) Cheerleaders Must Die! (2014) - מעודדות חייבות למות! Letting Go (2012) Unraveled (2010) “Kavod” (2012) (2011) - סשן Movin' In (2010) Streets Of Blood (2009) - רחובות הדמים Autodoc (2009) 30 Days to Die (2009) What Goes Around (2009) Righteous Kill (2008) - רצח מוצדק War, Inc.(2008) - מלחמה בע"מ You Don’t Mess With the Zohan (2008) - אל תתעסקו עם הזוהן Blonde Ambition (2007) - שאיפה בלונדינית Meet Bill (2007) The Death and Life of Bobby Z (2007) - חייו ומותו של בובי זי Employee of the Month (2006) Petrified (2006) Mercenary for Justice (2006) Holly (2006) Children of Wax (2005) Shadow of Fear (2004) - לכודים בצל הפחד Blind Horizon (2003) - אופק עיוור Connecting Dots (2003) Diary of A Sex Addict (2001) The Grey Zone (2001) Married People (2001) Tail Sting (2001) חתונת השנה (1998) Four Men Entered the Grove (1998) Hijacking Hollywood (1997) מר באום (1997)‏ Chronicles of The Dead (2014 מחוברים פלוס ( 2013) WTF?! (2013 (NCIS (2013 (The Mondays (2011 (The Tonight Show w/Jay Leno (2011 2.3 בשבוע (2011) (The Monica 90404(2010 (Quantum Apocalypse (2010 (The Dunwich Horror (2009 צירי לידה (2009) מחשבות פליליות (2008) כוכבים בשמי הוליווד (2007) (Diary of an Affair (2004 אני פורים (2001) כסף קטלני (1999–2000) רמת אביב גימל (1996–1999) (Singled Out (1997–1999 סיפור אהבה (1998–1999) פספוסים (1997) אתר האינטרנט הרשמי של שירלי ברנר (באנגלית) שירלי ברנר, במסד הנתונים הקולנועיים IMDb (באנגלית) ציפי שמילוביץ, לוס אנג'לס, חלום אמריקאי: שירלי ברנר ובעלה גונבים את ההצגה ב"מחוברים+", באתר Xnet‏, 21 באוקטובר 2013 איילת רוזן, ‏"אין פה את התחושה של יום שישי שיש בארץ", באתר ‏מאקו‏, 24 באוקטובר 2013 מירי סער, שירלי ברנר: מחוברת לישראל, תפורה בהוליווד, באתר nrg‏, 7 בפברואר 2014 שירלי ברנר, באתר הוליווד שירלי ברנר, באתר beautyinterviews כתבה באתר onejerusalem כתבה באתר shockya.com כתבה באתר jewishjournal